# Molly Sims

Molly Sims (Murray, Kentucky, 25 de maig de 1973) és una model i actriu de televisió nord-americana. És coneguda pel seu paper com Delinda Deline en la sèrie de televisió Las Vegas. Ha aparegut en campanyes de diverses marques importants com Jimmy Choo, Escada, Giorgio Armani, Michael Kors i Chanel. Va participar com a model en l'edició de vestits de bany de Sports Illustrated a principis de la dècada de 2000 i va caminar a la passarel·la de la desfilada anual de Victoria's Secret en 2001.
Molly Sims va néixer a Murray, Kentucky. És filla de Jim i Dottie Sims. Ella és d'ascendència alemanya per part de la seva mare i anglesa i cherokee per part del seu pare. Va estudiar durant els seus primers anys a Murray High School, després de graduar-se va estudiar 2 anys a la Universitat Vanderbilt amb la finalitat de poder estudiar ciències polítiques, però ho va deixar en 1993 quan tenia 19 anys per dedicar-se a la indústria de la moda. Durant el temps que va passar a la universitat va ser membre de Delta Delta Delta.
Durant els seus primers anys com a model, va aparèixer a la portada de Vogue Espanya l'abril de 1997 i a Vogue Paris el setembre de 1999.
Durant l'any 2001 es va convertir en la imatge oficial de Old Navy, aquell mateix any va desfilar per la passarel·la de Victoria's Secret Fashion. Així mateix, també a estat en altres passarel·les com la de Veronique Leroy, Jerome L'Huillier, Givenchy, Ann Demeulemeester i Emanuel Ungaro Show.
Entre el 2000 i el 2002 va aparèixer al programa de la MTV "House of Style" com a amfitriona. A més, ha aparegut en la sèrie Las Vegas realitzant el paper de Delinda Deline durant les 5 temporades consecutives que ha estat en antena. Molly Sims va participar com a convidada en diversos programes com Crossing Jordan, The Twilight Zone, Andy Richter Controls the Universe, Royal Pains, Wedding Band i Men en el trabajo. També ha participat en diverses pelicules com The Benchwarmers (2006),Yes Man (2008), The Pink Panther 2 (2009) i Fired Up! (2009).
Va ser parella de l'actor de Sense Rastre, Enrique Murciano. Actualment, Molly Sims està casada amb el productor de cine estatunidenc Scott Stumber i els dos tenen tres fills.

## Filmografia

| Any | Pel·lícula | Personatge | Notes |
| 2000 | House of Style | Ella mateixa | TV |
| 2003 | The Twilight Zone | Janet Tyler | Capítol: "Eye of the Beholder" |
| 2004 | Starsky & Hutch | Mrs. Feldman | Pel·lícula |
| 2006 | The Benchwarmers | Liz | Pel·lícula |
| 2007 | Punk'd | Ella mateixa | 1 de maig de 2007 |
| 2003–2008 | Las Vegas | Delinda Deline | Sèrie de TV |
| 2003–2008 | Crossing Jordan | Delinda Deline – Estel convidat | Sèrie de TV |
| 2008 | Yes Man | Stephanie | Pel·lícula |
| 2008 | Jizz in My Pants | | Curtmetratge de comèdia |
| 2009 | La Pantera Rosa 2 | Marguuerite | Pel·lícula |
| 2009 | Fired Up | Diora | Pel·lícula |
| 2010 | Venus & Vegas | Angie | Pel·lícula |
| 2010 | The Rachel Zoe Project | Ella mateixa | Reality de TV |
| 2011 | Project Accessory | Ella mateixa | Reality de TV |
| 2012 | Royal Pains | Grace | Sèrie de TV |
| 2013 | The Carrie Diaries | Vicki Donovan | Sèrie de TV |
| 2014 | Men at Work | Kelly | Sèrie de TV |
| 2020 | L'altra Missy | Melissa | |

## Referències

* ↑ «Happy Birthday, Molly Sims! See the Supermodel's Mom-To-Be Tips» (en anglès). Arxivat de l'original el 2020-10-31. [Consulta: 10 desembre 2020].
* ↑ García, Lucas. «Molly Sims nueva imágen de Jimmy Choo» (en castellà), 20-05-2006. [Consulta: 10 desembre 2020].
* ↑ «Molly Sims during Giorgio Armani Receives First "Rodeo Drive Walk Of...» (en anglès americà). [Consulta: 10 desembre 2020].
* ↑ «Molly Sims y Kate Hudson - El show de Michael Kors en NY» (en castellà), 15-02-2019. [Consulta: 10 desembre 2020].
* ↑ Suri, Sameer. «Molly Sims wows in floral patterned frock at Chanel dinner in LA», 04-06-2018. [Consulta: 10 desembre 2020].
* ↑ «Molly Sims Shows Support For Ashley Graham And Plus-Size Models» (en anglès), 24-03-2016. [Consulta: 10 desembre 2020].
* ↑ «Model of Deportment» (en anglès). [Consulta: 10 desembre 2020].
* ↑ «Q&A with Molly Sims» (en anglès). [Consulta: 10 desembre 2020].
* ↑ «Pasarela Glamour en primera fila» (en espanyol europeu). [Consulta: 10 desembre 2020].
* ↑ «Festival de Venecia 2019: talento y glamour a la italiana sobre la alfombra roja» (en espanyol europeu). [Consulta: 10 desembre 2020].
* ↑ «Molly Sims Magazine Cover Photos - List of magazine covers featuring Molly Sims - FamousFix». [Consulta: 10 desembre 2020].
* ↑ «Molly Sims Shares Behind-the-Scenes Memories From Las Vegas Ahead of E! Marathon», Wed Jun 24 17:31:39 GMT+0 2020. [Consulta: 10 desembre 2020].
* ↑ «Molly Sims Jazzed for Andy Samberg's "Jizz"», Mon Dec 08 22:43:00 GMT+0 2008. [Consulta: 10 desembre 2020].
* ↑ «Molly Sims, Scott Stuber Married» (en anglès). [Consulta: 10 desembre 2020].
* ↑ «Molly Sims Welcomes Son Brooks Alan» (en anglès). [Consulta: 10 desembre 2020].
* ↑ N'Duka. «Sarah Chalke, Geoff Pierson, Lauren Lapkus & More Join Adam Sandler-Produced Netflix Movie 'The Wrong Missy'». Deadline Hollywood, 01-03-2019. [Consulta: 22 abril 2020].

## Enllaços externs

* LLoc web oficial
* Molly Sims a Fashion Model Directory
* Molly Sims a MTV